**ROMÂNIA**

**JUDEŢUL CLUJ**

**CONSILIUL LOCAL AL MUNICIPIULUI DEJ**

**Nr. 265 din 9 ianuarie 2015**

**PROCES – VERBAL**

încheiat azi, **9 ianuarie 2015**, cu ocazia desfăşurării **şedinţei de îndată** a Consiliului Local al Municipiului Dej, care a fost convocată în conformitate cu prevederile ‚art. 39’, alin. (4) din Legea Nr. 215/2001, republicată, cu modificările şi completările ulterioare, conform Dispoziţiei Primarului **Nr. 2 din 8 ianuarie 2015, cu** următoarea

**ORDINE DE ZI:**

**1. Proiect de hotărâre privind aprobarea acoperirii definitive din excedentul bugetului Spitalului Municipal Dej a deficitului secțiunii de dezvoltare.**

**2. Proiect de hotărâre privind aprobarea acoperirii definitive din excedentul bugetului local a deficitului secțiunii de dezvoltare a Municipiului Dej.**

**3. Proiect de hotărâre privind aprobarea utilizării excedentului în anul 2015 al Primăriei Municipiului Dej.**

**4. Proiect de hotărâre privind aprobarea utilizării excedentului în anul 2015 al Grădiniței cu program prelungit ”Lumea Piticilor”.**

**5. Proiect de hotărâre privind aprobarea utilizării excedentului în anul 2015 al Grădiniței cu program prelungit ”Lumea Piticilor”.**

**6. Proiect de hotărâre privind aprobarea utilizării excedentului în anul 2015 al Colegiului Național ”Andrei Mureșanu”.**

**7. Proiect de hotărâre privind aprobarea utilizării excedentului în anul 2015 al Liceul Teoretic ”Alexandru Papiu Ilarian”.**

**8. Proiect de hotărâre privind aprobarea utilizării excedentului în anul 2015**

**al Liceul Tehnologic ”Constantin Brâncuși”.**

**9. Proiect de hotărâre privind aprobarea utilizării excedentului în anul 2015 al Liceului Tehnologic ”Someș”.**

**10. Proiect de hotărâre privind aprobarea utilizării excedentului în anul 2015 al Școlii Gimnaziale ”Mihai Eminescu”.**

La şedinţă sunt **prezenţi 15 consilieri**, domnul Primar Morar Costan, domnul viceprimar Mureşan Aurelian, domnul secretar Covaciu Andron, şefi de servicii şi funcţionari publici din aparatul propriu de specialitate al primarului, reprezentanţi ai unor firme, ai Spitalului Municipal Dej, cetățeni ai Municipiului Dej, reprezentanți ai mass-media locale.

Lipsește motivat **domnul consilier Bob Axinte, Federiga Viorel și Bonta Dan Silviu.**

Şedinţa publică este condusă de **domnul consilier Mailat Ion Sorin,** propus și votat în unanimitate de consilierii locali.

**Preşedintele de şedinţă** deschide ședința de consiliu local prin prezentarea punctelor înscrise în Ordinea de zi pe care o supune la vot și care este aprobată cu unanimitate de voturi.

Se trece la **Punctul 1: Proiect de hotărâre privind aprobarea acoperirii definitive din excedentul bugetului Spitalului Municipal Dej a deficitului secțiunii de dezvoltare.**

**Preşedintele de şedinţă** citeşte proiectul de hotărâre şi dă cuvântul inițiatorului proiectului, **domnul Primar Morar Costan,** care prezintă expunerea de motive, potrivit Ordinului 1.780/19 decembrie 2014, pentru aprobarea normelor metodologice privind încheierea exercițiului bugetar al anului 2014, rezultatul execuției bugetare a constatat la sfârșitului anului un deficit de 158.196.58 lei, fapt pentru care se propune aprobarea acoperirii definitive din excedentul bugetului al deficitului secțiunii de dezvoltare.

Se trece la consultarea **comisiilor de specialitate**: Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia pentru activități de amenajarea teritoriului, urbanism, protecția mediului și turism - aviz favorabil; Comisia pentru activități social – culturale, culte, învățământ, sănătate și familie –- aviz favorabil; Comisia juridică și disciplină pentru activitățile de protecție socială, muncă, protecția copilului, **doamna consilier Muncelean Teodora** - aviz favorabil.

Luări de cuvânt, **domnul consilier Lazăr Nicolae**: dorește să știe de ce la Secțiunea dezvoltare nu este confirmat excedentul.

**Doamna director economic Dălălău Roxana:** Avem suma de 536 mii lei excedent de la secțiunea funcționare.

Supus la vot **proiectul Nr. 1** este votat cu **15 voturi** „**pentru”.**

Se trece la **Punctul 2**. **Proiect de hotărâre privind aprobarea acoperirii definitive din excedentul bugetului local a deficitului secțiunii de dezvoltare a Municipiului Dej.**

**Domnul Primar Morar Costan** face expunerea de motive prin care arată că această sumă a fost stabilită ca diferență între excedentul anului 2013 în sumă de 3.025.408,06 lei utilizată în cursul anului 2014 și disponibilul efectiv la data de 31 decembrie 2014 în contul de execuție în sumă totală de 762.952,60 lei, ca urmare se propune acoperirea definitivă din excedentul bugetului al deficitului secțiunii de dezvoltare.

**Se consultă comisiile de specialitate:** comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Supus la vot **proiectul Nr. 2** este votat cu **15 voturi** „**pentru”.**

Se trece la **Punctul 3. Proiect de hotărâre privind aprobarea utilizării excedentului în anul 2015 al Primăriei Municipiului Dej.**

**Domnul Primar Morar Costan** face expunerea de motive prin care arată că la data de 31 decembrie 2014 se înregistrează un excedent în sumă de 15.647,78 lei. În situația actuală, utilizarea excedentului la activitățile finanțate integral din venituri proprii este necesară pentru acoperirea temporară a golurilor de casă, provenite din decalajul între veniturile și cheltuielile secțiunii de funcționare.

Propunem aprobarea utilizării excedentului în sumă de 15.647.78 lei pentru acoperirea temporară a golurilor de casă.

**Se consultă comisiile de specialitate:** comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Supus la vot **proiectul Nr. 3** este votat cu **15 voturi** „**pentru”.**

**Punctul 4.** **Proiect de hotărâre privind aprobarea utilizării excedentului în anul 2015 al Grădiniței cu program prelungit ”Lumea Piticilor”.**

**Domnul Primar Morar Costan** arată că la data de 31 decembrie 2014, la Grădinița cu program prelungit **”Lumea Piticilor”** se înregistrează un excedent **în sumă de 5.937,70 lei.** Propunem aprobarea utilizării excedentului pentru acoperirea temporară a golurilor de casă.

**Se consultă comisiile de specialitate:** comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Supus la vot **proiectul Nr. 4** este votat cu **13 voturi** „**pentru”, 2 ”abțineri”.**

Se trece **la Punctul 5. Proiect de hotărâre privind aprobarea utilizării excedentului în anul 2015 al Grădiniței cu program prelungit ”Piticot”.**

**Domnul Primar Morar Costan** arată că la data de 31 decembrie 2014, la Grădinița cu program prelungit **”Piticot”** se înregistrează un excedent **în sumă de 102,99 lei,** care se propune a fi utilizat pentru acoperirea temporară a golurilor de casă.

**Se consultă comisiile de specialitate:** comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Supus la vot **proiectul Nr. 5** este votat cu **13 voturi** „**pentru”, 2 ”abțineri”.**

**Punctul 6**. **Proiect de hotărâre privind aprobarea utilizării excedentului în anul 2015 al Colegiului Național ”Andrei Mureșanu”.**

**Domnul Primar Morar Costan** arată că la data de 31 decembrie 2014, la Colegiul Național **”Andrei Mureșanu” ”** se înregistrează un excedent **în sumă de 61.320,16 lei**

care se propune a fi utilizat pentru acoperirea temporară a golurilor de casă.

**Se consultă comisiile de specialitate:** comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Supus la vot **proiectul Nr. 6** este votat cu **13 voturi** „**pentru”, 2 ”abțineri”.**

Se trece la **Punctul 7.** **Proiect de hotărâre privind aprobarea utilizării excedentului în anul 2015 al Liceul Teoretic ”Alexandru Papiu Ilarian”.**

**Domnul Primar Morar Costan** arată că la data de 31 decembrie 2014, la Liceul Teoretic **”Alexandru Papiu Ilarian”** se înregistrează un excedent **în sumă de 3.954,66 lei** care se propune a fi utilizat pentru acoperirea temporară a golurilor de casă.

**Se consultă comisiile de specialitate:** comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Supus la vot **proiectul Nr. 7** este votat cu **14 voturi** „**pentru”, 1 ”abținere”.**

**Punctul 8.** **Proiect de hotărâre privind aprobarea utilizării excedentului în anul 2015 al Liceul Tehnologic ”Constantin Brâncuși”.**

**Domnul Primar Morar Costan** arată că la data de 31 decembrie 2014, la Liceul Tehnologic **”Constantin Brâncuși”** se înregistrează un excedent **în sumă de 12.194,97 lei** care se propune a fi utilizat pentru acoperirea temporară a golurilor de casă.

**Se consultă comisiile de specialitate:** comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Supus la vot **proiectul Nr. 8** este votat cu **13 voturi** „**pentru”, 2 ”abțineri”.**

Se trecela **Punctul 9. Proiect de hotărâre privind aprobarea utilizării excedentului în anul 2015 al Liceului Tehnologic ”Someș”.**

**Domnul Primar Morar Costan** arată că la data de 31 decembrie 2014, la Liceul Tehnologic **”Someș”** se înregistrează un excedent **în sumă de 34.691 lei** care se propune a fi utilizat pentru acoperirea temporară a golurilor de casă.

**Se consultă comisiile de specialitate:** comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Supus la vot **proiectul Nr. 9** este votat cu **13 voturi** „**pentru”, 2 ”abțineri”.**

**Punctul 10. Proiect de hotărâre privind aprobarea utilizării excedentului în anul 2015 al Școlii Gimnaziale ”Mihai Eminescu”.**

**Domnul Primar Morar Costan** arată că la data de 31 decembrie 2014, la Școala Gimnazială **”Mihai Eminescu”** se înregistrează un excedent **în sumă de 5.791 lei** care se propune a fi utilizat pentru acoperirea temporară a golurilor de casă.

**Se consultă comisiile de specialitate:** comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Supus la vot **proiectul Nr. 10** este votat cu **13 voturi** „**pentru”, 2 ”abțineri”.**

Nemaifiind alte probleme pe Ordinea de zi**, președintele de ședință, domnul consilier Mailat Ion Sorin** declară închisă ședința de îndată a consiliului local.

**Președinte de ședință, Secretar,**

**Mailat Ion Sorin Covaciu Andron**